**Procedură privind organizarea și desfășurarea activității**

**de verificare a disertațiilor în sistemului antiplagiat www.sistemantiplagiat.ro**

**în anul universitar 2024-2025**

Pentru anul universitar 2024-2025 activitățile de verificare a lucrărilor de disertație (licență și masterat) se vor desfășura conform următoarelor:

1. **Textul final** al lucrării, pregătit în vederea susținerii, trebuie să fie trimis pentru a fi verificat de sistemul antiplagiat în termenul stabilit de către Dacanatele Facultăților (1 aprilie – 30 iunie).

**Decanatele vor furniza Bibliotecii liste cu studenții care urmează a susține examene de finalizare de studii, liste care vor conține numărul matricol, numele studentului, titlul lucrării ce urmează a fi verificată și numele conducătoului/îndrumătorului.**

2. Textul lucrării trebuie să fie în format DOC, DOCX (Microsoft Word) sau PDF (versiunea editabilă), fără bibliografie sau anexe (articole sau capitole de cărți publicate, lucrări din cadrul unor conferințe, etc.)

**!Atenție: Nu se verifică doar capitole sau lucrări parțiale.**

3. Documentele vor fi trimise spre verificare folosindu-se adrese de mail instituționale și vor fi însoțite de următoarele informații: nume și prenume student/masterand, număr matricol, titlul lucrării, conducătorul științific, îndrumătorul științific.

**!Atenție: Disertațiile sunt trimise spre verificare de către student/masterant, nu de o altă persoană!**

Fiecare Facultate are Operator de sistem dedicat:

**biblioteca1@umfcd.ro** **– Facultatea de Medicină**

**biblioteca2@umfcd.ro** **– Facultatea de Medicină Dentară**

**biblioteca3@umfcd.ro** **– Facultatea de Moașe și Asistență Medicală**

**biblioteca4@umfcd.ro** **– Facultatea de Farmacie**

**!Atenție: Nu vor fi analizate lucrările trimise de pe adrese personale sau cele fără informațiile descriptive.**

4. Disertațiile se verifică, în forma finală, **de maxim două ori.**

5. Operatorul de sistem (persoana responsabilă pentru fiecare Facultate) va introduce textul în vederea analizei antiplagiat. Pentru fiecare lucrare verificată se va genera un Raport de similitudine.

6. Operatorul de sistem verifică Raportul de Similitudine din punct de vedere al apariţiei în lucrare a unor împrumuturi neautorizate, pe care le comunică studentului/masterandului.

Limitele admise pentru coeficienții de similitudine sunt:

a. **Coeficientul de similitudine 1** (toate frazele descoperite de sistem în alte documente citate) să nu depăşeşească 30%,

b. **Coeficientul de similitudine 2** (frazele a căror lungime depășește 25 de cuvinte) să nu depăşească 5%.

**!Atenție: Operatorul de sistem nu evaluează originalitatea lucrării!**

7. Raportul de similitudine conține toate datele necesare pentru stabilirea originalității lucrării de către coordonatorul disertației, singurul în măsură să efectueze o analiză a împrumuturilor sesizate de sistemul antiplagiat.

8. Raportul de similitudine va fi primit de către student/masterand pe e-mail, va fi tipărit de către autorul lucrării, vizat de coordonator/îndrumător și atașat lucrării finale.

9. În cazul unui Raport care depășește coeficienții de similitudine acceptați, lucrarea necesită o revizuire, urmând să fie supusă ulterior întregii proceduri de verificare.

10. În cazul verificărilor suplimentare, neincluse în verificările standard, gratuite (2 verificări per student/masterand), solicitanții trebuie să achite **o taxă de 50 de lei pentru fiecare verificare suplimentară.**